text: 丁進，字印趨，號甌石，浙江紹興府上虞縣人。生平.博學強記，通達治體，尤邃於性理之學。祖父丁子中，讀書好施，萬曆十六年歲大飢，家僅給衣食，子中每減省以活貧民，遇雨雪，輒登樓望，突不煙者饋以薪米。一日娶妾至，哀泣不已，詢知父為舊邑倅，逋糧鬻女，子中即遣還不取值。居近山，有虎患，偶失閉門，虎伏階下，子中撫其背，意為犢也，虛竟去。裡有水碓，子中失足墜，臼椎搖搖不下，若有神助，卒崇配鄉賢。丁進登萬曆四十三年，進分校禮闈，十二月晉左春坊左庶子、經筵日講官，上嘉悅，賜金帛。以升轉愆期，彈劾首輔韓爌。六年癸酉主試江南，以黨附溫體仁被彈劾歸裡。時袁崇煥荷大帥任，進逆知無成功，上疏論之，後竟如其言。上虞與餘姚接壤，虞民代姚郵役甚苦，進上章爭之。著有性理等書行世。
metadata: erhwenkuo/wikipedia-zhtw
metadata: 丁進 (明朝)
metadata: https://zh.wikipedia.org/wiki?curid=7479255